2017. gada Rīkojums Nr.

Rīgā (prot. Nr.            . §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem" pirmpirkuma tiesību izmantošanai uz valsts nozīmes arhitektūras pieminekļa "Dārzu un parku arhitektūras ansamblis "Lielie kapi" ar memoriālajām celtnēm"**

 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai finansējumu 372 443 *euro* apmērā pārskaitīšanai Valsts kultūras pieminekļu aizsardzības inspekcijai, lai Ministru kabineta 2011. gada 5. jūlija noteikumos Nr. 534 "Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem" noteiktajā kārtībā izmantotu valsts pirmpirkuma tiesības uz šādiem valsts nozīmes arhitektūras pieminekļa "Dārzu un parku arhitektūras ansamblis "Lielie kapi" ar memoriālajām celtnēm" sastāvā ietilpstošajiem nekustamajiem īpašumiem:

1.1. nekustamo īpašumu (nekustamā īpašuma kadastra Nr. 0100 026 0020) – zemes vienību 229 797 m2 platībā (zemes vienības kadastra apzīmējums 0100 026 0020) un trim būvēm (būvju kadastra apzīmējumi 0100 026 0020 001, 0100 026 0020 002 un 0100 026 0020 005) – Klusajā ielā 2, Rīgā;

1.2. nekustamo īpašumu (nekustamā īpašuma kadastra Nr. 0100 026 0023) – zemes vienību 28 992 m2 platībā (zemes vienības kadastra apzīmējums 0100 026 0023) – Senču ielā, Miera ielā un Mēness ielā, Rīgā;

1.3. nekustamo īpašumu (nekustamā īpašuma kadastra Nr. 0100 026 2006) – zemes vienību 2 646 m2 platībā (zemes vienības kadastra apzīmējums 0100 026 2006) – Miera ielā un Senču ielā, Rīgā.

2. Šā rīkojuma 1. punktā minētos nekustamos īpašumus nodot Finanšu ministrijas valdījumā un ierakstīt zemesgrāmatā uz valsts vārda Finanšu ministrijas personā kā lietu kopību.

3. Finanšu ministrijai 2017. gadā nodrošināt šā rīkojuma 1. punktā minēto nekustamo īpašumu uzturēšanu atbilstoši piešķirtajiem valsts budžeta līdzekļiem. Jautājumu par nepieciešamo finansējumu nekustamo īpašumu uzturēšanai 2018. gadā un turpmākajos gados izskatīt Ministru kabinetā, sagatavojot likumprojektu "Par vidēja termiņa budžeta ietvaru 2018., 2019. un 2020. gadam" un likumprojektu "Par valsts budžetu 2018. gadam", kopā ar visu ministriju un centrālo valsts iestāžu papildu finansējuma pieprasījumiem.

Ministru prezidents Māris Kučinskis

Kultūras ministre Dace Melbārde